Nafarroako Parlamentuko Mahaiak, 2019ko urtarrilaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa de Simón Caballero andreak aurkeztutako gaurkotasun handiko galdera, aniztasunaren eta diskriminaziorik ezaren printzipioetan oinarritutako eskolatze baterantz eta inguru hurbileko ikastetxe publikoetan matrikulatzea sustatzen duen eskolatze baterantz aitzinatzeko aurreikusitako jarduketei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2019ko urtarrilaren 8an

Lehendakaria: Ainhoa Aznárez Igarza

GALDERAREN TESTUA

Izquierda-Ezkerra talde parlamentarioko foru parlamentari Marisa de Simón Caballero andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau egiten du, Nafarroako Gobernuko Hezkuntzako kontseilariak hurrengo Osoko Bilkuran erantzun dezan:

Laster abiaraziko da, aurrematrikulazio prozesuarekin bat, Nafarroako unibertsitatez kanpoko ikastetxeetan 2019-2020 ikasturterako eskolatzeko prozesua.

Hezkuntza Departamentuak zer jarduketa dauka aurreikusita aniztasunaren eta diskriminaziorik ezaren printzipioetan oinarritutako eskolatze baterantz eta inguru hurbileko ikastetxe publikoetan matrikulatzea sustatzen duen eskolatze baterantz aitzinatzeko?

Iruñean, 2019ko urtarrilaren 8an

Foru parlamentaria: Marisa de Simón Caballero